Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
3 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 8.08 จุด (-0.45%) ปิดภาคเช้าที่ 1,774.20 จุด ด้วยมูลค่าการซื้อขาย 32,111.68 ล้านบาท
Most Positive Impact: AOT (+2.13 จุด), BJC (+0.5 จุด), TRUE (+0.33 จุด)
Most Negative Impact: PTT (-1.71 จุด), EA (-1.02 จุด), PTTEP (-0.79 จุด)
แนวโน้มตลาดบ่าย
SET Index ช่วงเช้าปรับตัวลดลงมาปิดที่บริเวณ 1,774 จุด ปรับตัวลงราว 8 จุด (-0.45%)หลังกลุ่มพลังงานกดดันกว่า 5.2 จุด จากทั้งการปรับลงของกลุ่มพลังงานต้นน้ำที่มีปัจจัยลบจากการปรับลงของราคาน้ำมัน กลุ่มสาธาณูปโภค และกลุ่มพลังงานทดแทน แม้ว่าจะได้การปรับขึ้นของ AOT มาช่วยราว 2 จุดก็ตาม เป็นไปในทิศทางเดียวกับตลาดภูมิภาค
มีการรายงานข่าวว่า วันนี้ กสทช. เตรียมนำเหตุผลเสนอแก่นายวิษณุ เครืองาม รองนายกรัฐมนตรี พิจารณาก่อนนำเสนอคณะรักษาความสงบแห่งชาติ (คสช.) เพื่อให้ออกคำสั่งใช้ ม. 44 ยืดเวลาชำระในงวดที่ 4 ออกไปเป็นงวดสุดท้ายในปี 2563 เป็นทยอยจ่ายออกไปอีก 5 งวดจนถึงปี 2567 ซึ่งหากมีการใช้ ม.44 จะเป็นประเด็นบวกต่อ ADVANC และ TRUE จากสภาพคล่องทางการเงินที่มากขึ้นได้ ในขณะเดียวกันมีการคาดการณ์ว่า กสทช. ชุดใหม่ จะได้รับการคัดเลือกจากสภานิติบัญญัติแห่งชาติในวันที่ 19 เม.ย.นี้ ซึ่งหากเป็นไปราบรื่นคาดจะเป็นปัจจัยบวกต่อ DTAC ได้ด้วยภาพการประมูลคลื่นที่มีความชัดเจนมากขึ้น
แนะนำ CHG DELTA AOT
Alternative Trading:
SET50 Futures : S50M17 สถานะ Long 1,164 จุดถือเพื้อรอทำกำไรที่ 1,180 จุด และตั้งจุดตัดขาดทุนที่ 1,160 จุด